Шемал шена т1ехула дог1а а тохийтина маьждига чувуьйлира. Гонах ха ч1аг1дар шен муридашна т1е диллира. И г1уллакх Даьрг1ахь даьржира. Гобаьккхина маьждиг лардан схьагулделира адам. Кхаа дийнахь-бусий марха кхобуш 1ийра нах. Массо а ч1ог1а г1елвелла вара. Эххар маьждиг чохь татанаш девлира. Сацам байнера нехана. Маьждиган не1арш д1айиллина гучувелира имам Шемал. Г1елвелла, ницкъ хилла вара иза. Б1аьргаш чу ц1ийдоьссинера цуьнан. Дуккха а вилхиначух тера вара иза. Улло х1оьттина ши мурид а волуш, маьждиган тховт1ехь йолчу момсарт1е хьалавелира имам. Цуьнан омрица маьждиге схьаялийра Шемалан нана, коьртахь доккха к1айн шолан кортали а долуш. Улло х1оьттина ши молла а волуш, г1ийла корта а оллийна, маьждига хьалха д1ах1оьттира Шемалан нана Баху-Меседу. Вист цахуьлуш масех минот яьккхира имама. Т1аккха стигала хьала б1аьргаш а хьовсийна, вистхилира